Walls of Jerusalem

Yita Wikipedia, encyclopedia zaalem'a

## Walls of Jerusalem
Jerusalɛm Lalse (English: The Walls of Jerusalem) me n gilga Jerusalɛm tẽn-bedre kʋdga. Jerusalem sẽn da yɩ Ottoman Empire rẽnda 1535 sasa, la Sultan (Naaba) Suleiman I kõ noore t b leb n mẽ lalsa. Lalsa meebo tʋʋm da tʋma yʋʋma naase 1537 nɩ 1541 sʋka. Yʋʋmd tusri la kobs-nu vẽka mẽ, la F san gese Jerusalɛm zĩig mams-rẽesdem kʋto pʋge, fo nan yã lalsa. 

Lalsa woglem yaa 4,018 mètr ramba (2.4966 mi), b zãndlem seka mètr piig la yi, tɩ b taglem yaa 2.5 mètr ramba. Lalsa tara gãosgo-baoa ramb pis-tã la naase nɩ zak-noya yopoe tɩ archaeology tʋʋmd ramb leb n pak so-bi ayiibu.

1981 yʋʋmd pʋge la b rik Jerusalɛm lalsa nɩ Jerusalɛm tẽn-bedre kʋdga n paas UNESCO World Heritage Site sõdgr sebra pʋge.

## Bugsi

# Pre-Israelite tẽn-bedre
# Israelite tẽn-bedre
# Jewish postexilic tẽn-bedre
# Aelia Capitolina nɩ Byzantine Jerusalem
# Ottoman sasa
# Qasr Jalud
# Leb-n-ges-y
# Sẽbtiise

## Pre-Israelite tẽn-bedre
Lalse meeme n gili Jerusalem tẽn-bedre b neb koglr yĩnga tɩ yɩ hal yʋʋn kʋdgẽ wã. Middle Bronze Age pʋge, sebrsõngo sasa nina sẽn boond tɩ Patriarchs zamaana, b da mee tẽng nin sẽn yʋʋr ya Jebus wã Jerusalem wĩn-goabga yaanga
kunkubra zugu. Lalsa-kẽere ket n be Siloam Tunnel wã yĩngri. T b tar Jebus n bãngr bɩɩ n boond Jerusalem yigsa no-koeemde. Niels Peter Lemche maana no-koeemde tɩ saan pa sebrsõngo pʋge yaa, Jerusalem tẽnga yʋʋr boolgo ka tek hal Near East kʋto goam pʋge. 

Wala a Amarna sɛba sẽn gʋlsg sɩnge BCE yʋʋm kobre piig la a naase-y wa (14th century), wʋsg ra yaa Jerusalem naab Abdi-Heba tɩ bool Jerusalem tɩ Urarusalim bi Urasalim. Amarna sɛba pʋge yɛsa b boond a la Beth-Shalem, a Shalem yiri.

## Israelite tẽn-bedre (ca. 1000-587/86 BCE)
Jew ramba bɩ Jewish kʋdemde bɩ rog-m-mik pʋge, wa b sẽn yéel Tanakh pʋge wa, Jerusalem pa Jebusite tẽnga hal ti ta a David, t'a David tõog n fãag Jebus, n tek a yʋʋr tɩ David Tẽn-bedre n yaole n sɩng n yalgr tẽnga. A tẽnga ra ket n bee wĩn-goabga taoore

kunkubra zugu. A David biig a Solomon n mẽ tẽnga wẽnd doogo pipi-saoba kunkubra yĩngri. Wẽnd roog kanga yʋʋr la Temple Mount. Rẽ wa yĩng la a dõnege lalsa n kogle wẽnd rooga.

Pipi Wẽnd rooga (First Temple) sasa yaa, b dõnega lalsa n t paas wĩn-dɩʋtg taoore kunkubra mɩ, be la runda Jew ramba (Jewish) nɩ Armenian Quarter (Jerusalem) Quarter ramba sẽn yɛse.

B siiga tẽnga fãa 586/86 BCE, Babylon Nebuchadnezzar gʋbgra sasa.

## Jewish postexilic tẽn-bedre
Babylonia ramb fãagre nɩ Persia ramba mɩ sẽn toog fãag Jeruslem tẽnga Babylonia ramba ziigin poore, Persia naaba, Cyrus II basamɩ tɩ Jew ramba Lebg n kuili Judea n tɩ lebg n mẽ wẽnd rooga. Mẽeba baasa 516 BCE bɩɩ 430 BCE. La, Artaxerxes I bɩ na tõog n yi a Darius II bas tɩ Ezra la a Nehemiah lebg n wa mẽ tẽnga lalsa la b wa dɩ Judea tẽngã naam. B da dɩta naama tɩ tẽnga yaa Yehud porvẽese n be Persia ramb soolem. Second Temple wa wakat nin b sẽn boond tɩ Hasmonean sasa la b yalg lalsa n lebga Josephus First Wall wã (pipi lalga). Herod the Great wa n paasa lalg nina Josephus sẽn bool tɩ Second Wall wa n tʋd runda Jaffa Gate nɩ Temple Mount sʋka. Agrippa I (r. 41-44 CE) me wa n nadme n sɩng Third Wall wã meebo, tɩ a baasgo lʋi First Jewish-Roman War wã sɩngr sasa. Lalg kada kẽere ket n bee runda n pẽ ne Mandelbaum Gate yisãns koosga zĩiga.

## Aelia Capitolina nɩ Byzantine Jerusalem
70 CE pʋge, Roman yãmbra sasa tɩ Jew ramba nɩ Roman ramba sẽn zabd t b boola tɩ First Jewish-Roman War wã yĩnga, ra keta bilfu tɩ lalsa fãa lʋi n sãame. Jerusalem sãamame n pa siigri pʋge n wa ta yʋʋm piiri yoobe la ka tar koglre lalga t ta yʋʋm kobre ayiibu.

Emperor Hadrian sẽn mẽ Roman tẽng nina sẽn pa wẽnd tẽnga, Aelia Capitolina wã da yasa zall n ka tar koglre lalse. Yʋʋm kobre ayiibu poore, la b mẽ lals paalse n gilg tẽnga Emperor Diocletian naamã sasa. Lalsa le lebg n mẽ paalga a Empress Aelia Eudocia sasa  a Jerusalem yiis buuudẽ wakat'a (443-460).

1033 yʋʋmda pʋge, Empress Eudocia lalsa wʋsg da siiga me ne tẽng rigingu. Fatimids lebg n mẽeb la me la b ka paas wĩn-goabg baobgo: Mount Zion nɩ a wẽnd rota, la wĩn-goabgsene kunkubra (City of David wã) nɩ Jew ramba yaglem nins sẽn yalse Temple Mount wã goabg baobgo. B sẽn maand 1099 Crusader yãmbre raoola, b le mẽeme n paas lalsa pãnga. Re wã ka tõog n fãag b ye. Sãamre baas n waame t b le mẽ a yaasa, t lebg sãame a Saladin sẽn fãag tẽnga 1187 sasa. Rɩk n yi 1202 n t ta 1212 pʋge, Saladin yaseng'a Al-Malik al-Mu'azzam Isa kõo nõor t b le mẽ lalsa, la a yika yʋʋmd 1219 n tʋdi n siiga lalsa fãa. Woto tɩ Crusaders wã wa tõog n fãag b tẽnga la b paam lalsa yõode. Dẽ wã yaa, tẽn-bedra yalsa koɛɛnga n ka tar lalga wa yʋʋm kobre a tãabo. Temple Mount/Haram ash-Sharif nɩ tãb-kaoore rooga bal n pa sasa kanga.

## Ottoman sasa
Yʋʋm kobre sẽn paas piig la a yoobe (16th century) pʋge, Ottoman Empire baobg'a pʋge naama sasa, Sultan (Naaba) Suleiman the Magnificent yãka noore n sare n mẽ lalsa kasɩ. B da mẽ b la Circa yʋʋmd 1537-1541. Lalse bamba n ket n be Jerusalem runda wã.

Arabe goam gʋlsgo be lalga zugu Suleiman the Magnificent naam sasa yet ti:

Yẽnda nina sẽn kogl alsɩlaamdo zaka n'a pãnga la pãn-yaoogẽ la a yẽese bõn-naandse pãn-soogo n'a pãn-zãare kõo nõor t b mẽ lalga, yẽ bala, nina Wẽnde sẽn bas t'a maan yɛmbga nɩ nanamse sẽn be tẽnse (Zãag nɩ yadbre) la a paame n fãag Caliphate wã naam geere, yẽnda, Sultan wã bi-rib-roagdga Sultan bi-rib-roagdga Sultan bi-rib-roagdga Sultan Suleiman.

## Qasr Jalud Sasa
B sẽn gese Ottoman lalga wĩn-dɩʋtg taoora sẽkẽ, archaeology tʋʋm ramba yãa  gãosg-ro-bedre  peese-waklse sẽn-pa be, c. 35*35 metr, sakr b mẽ a lame 11th yʋʋm kobr Fatimids wakata pʋge, tɩ Franks wã fãag'a First Crusade zabra sɛɛbo 1099 sasa. Tudgri kaye t b yalg'a la Ayyubids a Saladin sẽn zab n fãag tẽnga 1187 yʋʋmda pʋge. Arabe goam pʋge, b boo'nda gãosg doog kanga tɩ Qasr al-Jalud (Goliath's Tower). Moore lebg'da la "Goliath Gãosg-Doogo," tɩ Crusade ramba boo'nda tɩ Turris Tancredi (Latin goam Tancred Tower). Turris Tancredi yʋʋra yita b kam-bõang-kãsm nina yʋʋr sẽn bool tɩ Tancred of Hauteville sẽn da zab n bek Fatimids ramba solgr ziiga 1099 tãb-kaoora wakata. Gãosg-dooga nɩ tẽn-bedra zãng da pĩnd n sãamame tɩ Ottoman Turks ramba nan ka mẽ b rɩnda ye.

## Leb-n-ges-y

* Clifford Holliday, Mandate-sasa meebo-naanda sẽn naane bũmb mams rẽesdem zu-soab n kõ Jerusalem n'a tẽn-kʋdga (Old City) lalse.
* Broad Wall (Jerusalem) - Jerusalem tẽn-bedre lalga sẽn yit Hezekiah naam sasa (ca. 700 BCE)
* Jerusalem Old City (Tẽn-Kʋdgo) Tẽn-bedre zag-noore
* Temple Mount Wĩn-goabg Lalga (Southern Wall)
* Western Wall (Nen-taoore Lalga) - B le boo'nda la "Wailing Wall" (Wõosre Lalga) 
* Walls of Jerusalem National Park (Jerusalem Lalse Tẽng-sondg Yalsg-zĩiga) - yaa tẽng-sondg yalsg-zĩig nin sẽn be Tasmania, Australia tẽng pʋge. B pʋda la yʋʋra n sig Jerusalem lalsa b sẽn tar halaal pĩisi t b wẽnege ne lalsa.
Walls of Jerusalem gilga têng kodgr  m'be Jerusalem wã.Yʋʋmde 1535 pugin, Jerusalem dâ an pãas-ã  Ottoman Empire, Sultan Suleiman I kõ noore ti b viig lalsa n maneg n me, lalsa viigda tʋʋma dâ maana yʋʋm anaasi rɩki chang yʋʋm 1537 hali ni yʋʋm 1541.A lalsa yé vẽnega m'be  Jerusalem zĩig mams-rẽesdem kʋdga yʋʋm 1,500 n looga.

Lalsa woglem ya 4,018 dekametr-kaare (2.4966 mi), ti a sʋgre yĩngra ya 12 dekametr-kaare (39.37 feet) la a ralenga ya 2.5 dekametr-kaare (8.2 feet). Lalsa tara gũudba 34 la pagdse ayopoe ti pagse n ya bug-rãmb bɛoondga la pagdse ayibu ti rɩna ya archaeologists ramba pakre.

Yʋʋmde 1981, Jerusalem lalsa dâ an rɩki paasa ni Jerusalem têng kuda ti yé UNESCO World Heritage Site. 

## Sebtiise